Jeg syntes der er al mulig grund til at have respekt for Better Place for at faktisk forsøgte at afprøve en teknologi i "virkeligheden" Til alle jer der siger "Hvad saaagde jeeg??" kan jeg kun sige at det sagde de 50 mennesker der stod og gloede på at Brødrene Wright forsøgte at lette fra jorden i 1904 sikkert også ..... lige indtil det lykkedes. Fiasko har ingen forældre - Succes bliver næsten altid til i enorme gruppesex orgier og har masser af fædre.

Realiteten er at vi har en batteriteknologi der ikke helt lever op til de krav vi stiller til bildrift - og vi har en motorteknologi der faktisk virker. Vi har den udfordring at vi godt ved at hvis vi flytter alt for meget kul fra undergrunden op i atmosfæren så favoriserer vi de organismer der omsætter CO2 (planter) i modsætning til dem der omsætter O2 (dyr) og der opstår sikkert også en masse andre udfordringer med klima ændringer - og så skal vi høre på rigtigt mange kloge åger der i kor gentager "hvaad Saaagde jeeg??" igen og igen. Elbiler er en teknologi der potentielt kan levere en ydelse - transport - uden at flytte kul - hvis de oplades med sol og vind. Derfor er der rigtigt mange gode grunde til at investere i at forbedre teknologien og sikre at der er gode incitamenter til at udvikle. En udfordring som Better Place forsøgte at løse var at forøge række vidden. Man kan mene om deres koncept hvad man vil - (personligt hælder jeg nok mere til en lille 1 cylindret motor der kører biobrændstof til at humpe hjem med 50 kmt, men den løsning giver fuld afgift så det kan man ikke) - men det var faktisk en løsning. Der er jo en del eksempler på meget dyre teknologiudviklinger der uden den storeopmærksomhed er blevet støtte med meget store beløb uden at give brugbare resultater. Her i ingeniøren har der fornyligt været skrevt om hvor enormt mange penge der er puttet i brændselscelle teknologien - 1,3 mia kr over de sidste 10 år - og der er ikke udsigt til at det bliver selvbærende i de næste rigtigt mange år om nogen sinde. Målet - for at elbils industrien bliver alment accepteret - må være at udvikle batterier der giver en række vidde på 3-400 km under normale driftsforhold. Hvis vi vil bidrage til det mål her i Danmark skal vi skabe mulighed for at elbiler er anvendelige og samtidigt give et øknomisk incitament til teknologiudvikling. Der er der såvidt jeg (andre med mere indsigt kan sikkert se flere) kan se 4 veje vi kan gå: 1. Gøre det meget billigt at lade når det blæser eller solen skinner - lad sol/vind-el prisen falde 5 % om året 2. Få gang i Better Places infrastruktur og sætte prisen op på batteriskift/opladning med 5 % om året 3. Udvikle en "rækkeviddeforøger" - enten en brændselscelel eller en 125 ccm motor-generator og gøre den billig at købe og dyr at køre med 4. Udvikle hurtiglade teknologien til at blive endnu hurtigere og sætte prisen op på motorvejsstationer med 5 % om året.

Og hvis vi så oven i købet gerne vil deltage i den rigtigt værdiskabende teknologiudvikling der potentielt kan skabe rigtige arbejdspladser og rigtig vækst kunne vi sætte de 2-3-400 mennesker der arbejder med brændselsceller i Danmark (99,2 % for offentlige penge) til at udvikle nye batterier. Kan man udvikle et batteri med 3 gange så meget energi pr kg til den halve pris af i dag - SÅ....er det noget der rykker!!

Meningen med disse tiltag skulle så være at give række vidde til elbilerne samtidigt med at der skabes en ensitament til at købe nye, lettere og mere effektive batterier efterhånden som de kommer på markedet således at der er kunder i butikken.

Hvem skal så betale? Kineserne - FN - EU - politikerne - Dieselbil ejerne - DONG - eller dem der kan se det ikke kan lykkedes uden at gøre noget - "hvadsagdejeggerne" - eller måske os alle sammen?